A LUKINSERV Informatikai Szolgáltató Fejlesztő és Kereskedelmi Kft. 1994-ben történt alapítása óta dinamikusan fejlődő forgalmat és precíz odafigyeléssel kivívott sikerkarriert mondhat magáénak a magyar számítástechnikai és IT rendszer-integrátori szolgáltató piacon.
Fő profilunk a nagy létszámú, országos szinten több tíz, esetleg száz telephelyes vállalatok hálózati, szoftveres és irodatechnikai rendszereinek gazdaságos tervezése, létesítése és működtetése, valamint későbbi emelt szintű rendelkezésre állással történő karbantartása és szervize. A rendszer-integrátori teendők mellett a 2004-ben alapított számítástechnikai WEBáruházunkkal, szaküzletünkkel és márkaboltunkkal a kis- és középvállalati szegmensben is éves szinten 100 milliós nagyságrendű forgalmat bonyolítunk le, mint viszonteladók.
Közel 20 év szakmai tapasztalatunk az IT piacon megtanított arra, hogy e dinamikusan fejlődő piaci ágazatban csak folyamatos továbbfejlődéssel és a legújabb technológiák nyomon követésével tudunk megfelelni Ügyfeleink legmagasabb szintű elvárásainak. Szervizünk országos szintű rendelkezésre állással, legkésőbb másnapi megjelenéssel képes ellátni a karbantartási és javítási feladatokat, melyet nagyszámú referenciánk igen nagyfokú bizalma is fémjelez, amelyek közül néhányat kiemelnénk:
OBI Hobby üzletlánc (28 áruház országszerte)
korábban felügyelt áruházláncok:
KAISER’S Élelmiszer üzletlánc (7 fővárosi, 15 vidéki áruház)
PLUS Élelmiszer üzletlánc (58 fővárosi, 104 vidéki áruház)
SkálaCoop Áruházak (országos szinten 27 áruház)
Kiemelt termékünk a Lexmark nyomtató család, mely típusnak szerződött szervizpartnerei is vagyunk. Szintén kiemelten kezeljük a japán kerámiatechnológiájú, rendkívül gazdaságos üzemeltetésű Kyocera lézernyomtatócsalád, amely a hagyományos megoldásokhoz képest 33-50% megtakarítást garantál a vállalatok nyomtatóparkjainak üzemeltetése során.
Szervezeti céljainkat megfelelően magasan képzett szakemberekkel, kiemelkedő színvonalú műszaki felszereltséggel, az ország egész területén elérhető saját fejlesztésű informatikai rendszerünkkel, SAP-szintű távfelügyelettel váltjuk valóra. Gépjárműparkunk, kommunikációs eszközeink, 365 napos ügyeleti rendszerünk az állandó készenlétre és beavatkozásra lettek megtervezve, és Ügyfeleink mindenkori szolgálatába állítva.
Mérnökcsapatunk végzi a számítástechnikai hálózatok tervezését, kivitelezését, hardver/szoftver komponensek szakszerviz kvalitású telepítését. A beérkező végfelhasználói igényeket több, egymástól független biztonságos információs csatona (telefon, e-mail, FAX, szerviz site, távoli elérés, helyi Intranet) kezeli le, és garantálja a gyors és pontos intézkedést mindenkori Ügyfeleinknek, legyen az kis-, közép- vagy nagyvállalat. Kereskedelmünk és szolgáltatásunk színvonala kivívta a tradicionálisan szigorú, németországi távfelügyeletű magyarországi Tengelmann-tulajdonú leányvállalatok elismerését is.
2008-májusában sikeresen bevezettük és alkalmazzuk az MSZ EN 9001:2001 szerinti minőségirányítási rendszert, melyet azóta is minden évben sikeresen újítunk meg. A rendszer megvalósításában nagy segítség volt számunkra, hogy pályázat útján elnyertük az Európai Unió és a Magyar Állam támogatását. A támogatás összege: 987.500.- Ft.
ISO minősítésünk felügyelete alatt folyamatosan firssítjük, fejlesztjük dolgozóink tudását, szervezetünk felépítését, munkánk rendszerét. Erre minden eszközt felhasználunk, ami elérhető. Szervizes munkatársaink folyamatosan tanulják az új fejlesztésű számítástechnikai eszközök szervizelését. 2013-ban pályázati pénzből fejlesztettük dolgozóink tudását, kommunikációját és önismeretét.
Köszönjük, hogy Bizalmukkal megtiszteltek, és állunk mindenkori szíves rendelkezésükre!
lukinserv.hu © 2013-2020, Minden jog fenntartva.